text: 1.700 vots per a escollir la programació del Teatre Auditori Catarroja
  Més de 1.700 vots per a escollir la programació del Teatre Auditori Catarroja
  Aquesta iniciativa és una de les novetats que planteja el nou projecte de gestió del TAC, presentat el mes de gener i amb el qual Catarroja pretén esdevenir un referent cultural. Les ciutadanes i ciutadans han pogut escollir set espectacles, a través de la web del TAC i mitjançant unes urnes instal·lades al teatre, a partir de 3 opcions donades.
  Així, el públic ha triat bona part de les obres que es representaran fins al mes de juny. Per al dia 7 d'abril, s'ha pogut escollir entre tres espectacles infantils en valencià: La Sireneta, Hansel i Gretel o El Mag d'Oz. Finalment, es representarà aquesta última obra, que ha sigut votada per 105 persones. D'entre els tres espectacles representats pel Ballet de Moscú –El lago de los cisnes, La Bella Durmiente o Giselle– s'ha elegit, amb un total de 110 vots, El lago de los cisnes, del qual podrem gaudir el 10 de maig.
  La major part dels vots rebuts –en total, 1.243– s'han realitzat a través de www.teatreauditoricatarroja.com/tria-catarroja i la resta –481– presencialment. En total, han votat 299 persones en aquest primer procés participatiu, 219 mitjançant Internet i 80 fent ús de les urnes instal·lades al TAC.